ระเบียบการประปานครหลวงระเบียบการประปานครหลวงฉบับที่๒๓๒ว่าด้วยการงดจ่ายน้ำและถอดมาตรวัดน้ำกรณีผู้ใช้น้ำรื้อถอนอาคารและกรณีอาคารของผู้ใช้น้ำถูกเพลิงไหม้พ.ศ.๒๕๓๘ เพื่อให้การดำเนินการในเรื่องการงดจ่ายน้ำและถอดมาตรวัดน้ำกรณีผู้ใช้น้ำรื้อถอนอาคารและกรณีอาคารของผู้ใช้น้ำถูกเพลิงไหม้เป็นไปในแนวทางเดียวกันทุกสำนักงานประปาสาขาอาศัยอำนาจตามความในข้อ ๕ ของข้อบังคับการประปานครหลวง ฉบับที่ ๒๖ ว่าด้วยการจัดส่ง การจำหน่าย และการใช้น้ำประปา พ.ศ. ๒๕๑๗ แก้ไขเพิ่มเติม ฉบับที่ ๗๕ พ.ศ.๒๕๒๖ จึงวางระเบียบไว้ดังนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๒๓๒ ว่าด้วยการงดจ่ายน้ำและถอดมาตรวัดน้ำกรณีผู้ใช้น้ำรื้อถอนอาคารและกรณีอาคารของผู้ใช้น้ำถูกเพลิงไหม้พ.ศ. ๒๕๓๘ข้อ ๒[๑] ระเบียบนี้ให้ใช้บังคับตั้งแต่วันที่ ๑กรกฎาคม ๒๕๓๘ เป็นต้นไปข้อ ๓ ให้ยกเลิกบรรดาระเบียบปฏิบัติ คำสั่งหลักเกณฑ์ และวิธีปฏิบัติอื่นใดที่ขัดหรือแย้งกับระเบียบนี้และให้ถือปฏิบัติตามระเบียบนี้แทนข้อ ๔ กรณีผู้ใช้น้ำรื้อถอนอาคารให้ใช้แบบพิมพ์ที่เกี่ยวข้องตามขั้นตอนการปฏิบัติงานที่การประปานครหลวงกำหนดและให้ถือปฏิบัติ ดังนี้๔.๑ กรณีผู้ใช้น้ำจะรื้อถอนอาคารและขอยกเลิกใช้น้ำต้องแจ้งให้สำนักงานประปาสาขาทราบล่วงหน้าไม่น้อยกว่า ๗ วัน ให้ส่วนบริการการใช้น้ำรับคำร้องและหลักฐานประกอบแล้วดำเนินการตามระเบียบ ว่าด้วย การงดจ่ายน้ำและถอดมาตรวัดน้ำกรณีผู้ใช้น้ำขอเลิกใช้น้ำ๔.๒ กรณีผู้ใช้น้ำแจ้งการรื้อถอนอาคารและประสงค์จะของดใช้น้ำประปาเป็นการชั่วคราวเพื่อรอปลูกสร้างอาคารใหม่ ให้ดำเนินการตามระเบียบ ว่าด้วย การของดใช้น้ำชั่วคราว(ฝากมาตรวัดน้ำ) และการบรรจบมาตรวัดน้ำ๔.๓กรณีหน่วยงานตรวจพบว่าอาคารที่ใช้น้ำเดิมถูกรื้อถอน ให้จัดทำแผนที่สังเขปและแจ้งรายละเอียดที่ตรวจพบให้ส่วนบริการการใช้น้ำทราบแล้วให้ส่วนบริการการใช้น้ำออกตรวจสภาพการใช้น้ำและเชิญผู้ใช้น้ำมาติดต่อถ้าผู้ใช้น้ำมาติดต่อภายในกำหนด และแจ้งความประสงค์จะใช้น้ำต่อไปให้ดำเนินการตามระเบียบ ว่าด้วยการขอใช้น้ำต่อเนื่องในกรณีที่มีการรื้อถอนอาคารเดิมเพื่อก่อสร้างอาคารใหม่แต่ถ้าผู้ใช้น้ำมาติดต่อแล้วไม่ต้องการใช้น้ำต่อไปหรือผู้ใช้น้ำไม่มาติดต่อภายในกำหนดให้ระงับการใช้น้ำโดยดำเนินการตามระเบียบว่าด้วย การงดจ่ายน้ำและถอดมาตรวัดน้ำ กรณีผู้ใช้น้ำขอเลิกใช้น้ำข้อ ๕ กรณีอาคารของผู้ใช้น้ำถูกเพลิงไหม้ให้ใช้แบบพิมพ์ที่เกี่ยวข้องตามขั้นตอนการปฏิบัติงานที่การประปานครหลวงกำหนดและให้ถือปฏิบัติตามลำดับดังต่อไปนี้๕.๑ เมื่อเกิดเพลิงไหม้ให้ส่วนบริการการใช้น้ำออกไปตรวจสอบบริเวณที่เกิดเพลิงไหม้ สภาพมาตรวัดน้ำสถานที่ตั้งมาตรวัดน้ำ และความต้องการใช้น้ำ พร้อมกับจัดการปิดประกาศชื่อผู้ใช้น้ำและทะเบียนผู้ใช้น้ำที่ถูกเพลิงไหม้ไว้ณ สถานที่ถูกเพลิงไหม้และระบุให้ผู้ใช้น้ำดังกล่าวมาติดต่อแจ้งความจำนงขอใช้น้ำต่อสำนักงานประปาสาขาในเขตพื้นที่รับผิดชอบภายในเวลาที่กำหนดแล้วจัดทำแบบตรวจสอบการใช้น้ำ (แบบ ร.๕) พร้อมกับจัดทำแผนที่โดยสังเขป รายงานต่อผู้อำนวยการสำนักงานประปาสาขาเพื่อทราบและสั่งการให้หน่วยงานที่เกี่ยวข้องไปทำการระงับการใช้น้ำในบริเวณที่เกิดเพลิงไหม้โดยมิชักช้า๕.๒ เมื่อผู้ใช้น้ำมาติดต่อให้ส่วนบริการมาตรดำเนินการต่อไปแล้วแต่กรณีดังนี้ถ้าผู้ใช้น้ำมาติดต่อภายในกำหนดและแจ้งความจำนงขอใช้น้ำต่อไปหากอาคารถูกเพลิงไหม้เพียงบางส่วน ผู้ใช้น้ำยังคงอยู่อาศัยในอาคารนั้นได้ให้ผู้ใช้น้ำคงใช้น้ำได้ตามเดิมแต่หากอาคารถูกเพลิงไหม้จนไม่สามารถอยู่อาศัยในอาคารนั้นได้และผู้ใช้น้ำประสงค์จะก่อสร้างอาคารขึ้นใหม่ ให้ดำเนินการตามระเบียบ ว่าด้วยการขอใช้น้ำต่อเนื่องในกรณีที่มีการรื้อถอนอาคารเดิมเพื่อก่อสร้างอาคารใหม่ถ้าผู้ใช้น้ำแจ้งความจำนงว่าจะไม่ใช้น้ำต่อไปหรือผู้ใช้น้ำไม่ได้มาติดต่อภายในเวลาที่กำหนดตามประกาศ ให้ดำเนินการตามระเบียบว่าด้วย การงดจ่ายน้ำและถอดมาตรวัดน้ำกรณีผู้ใช้น้ำขอเลิกใช้น้ำข้อ ๖ ให้หน่วยงานที่ปฏิบัติงานลักษณะเดียวกับสำนักงานประปาสาขาถือปฏิบัติตามระเบียบนี้ในส่วนที่เกี่ยวข้องโดยอนุโลมประกาศณ วันที่ ๒๒ พฤษภาคม พ.ศ. ๒๕๓๘สุวิช ฟูตระกูลผู้ว่าการการประปานครหลวงหมายเหตุ:- ด้วยคณะกรรมการและคณะทำงานศึกษาวิเคราะห์ และจัดทำระบบงานคอมพิวเตอร์ ระบบงาน CIS. (CUSTOMERINFORMATION SYSTEM) ซึ่งได้รับการแต่งตั้งตามคำสั่ง กปน.ที่ ๔๑๓/๒๕๓๑ สั่ง ณ วันที่ ๓๑ ตุลาคม ๒๕๓๑ และแก้ไขเพิ่มเติม ฯลฯได้เห็นสมควรยกเลิกการปฏิบัติงานตามคู่มือรายได้ ระเบียบการจัดเก็บรายได้ บทที่ ๑๓การงดจ่ายน้ำและถอดมาตรเลิกใช้น้ำกรณีอาคารผู้ใช้น้ำถูกเพลิงไหม้โดยได้กำหนดหลักเกณฑ์ขึ้นใหม่ และจัดทำเป็นระเบียบการประปานครหลวง ว่าด้วยการงดจ่ายน้ำและถอดมาตรวัดน้ำกรณีผู้ใช้น้ำรื้อถอนอาคารและกรณีอาคารของผู้ใช้น้ำถูกเพลิงไหม้ฉบับดังกล่าวนี้เพื่อให้หน่วยงานในการประปานครหลวงใช้เป็นแนวทางในการปฏิบัติงานต่อไปนันติญา/พิมพ์๑๑มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๘๘/๑๗ พฤศจิกายน ๒๕๔๑